title: 2005/578/: A Bizottság határozata (2005. július 27.) a Saint-Pierre és Miquelonról származó a Placopecten magellanicus nemhez tartozó fésűskagyló-hús származási szabályai tekintetében a 2001/822/EK tanácsi határozattól való eltérésről (az értesítés a C(2005) 2819. számú dokumentummal történt)

text:
               28.7.2005

               HU

               Az Európai Unió Hivatalos Lapja

               L 197/31

      A BIZOTTSÁG HATÁROZATA

   (2005. július 27.)
   a Saint-Pierre és Miquelonról származó a Placopecten magellanicus nemhez tartozó fésűskagyló-hús származási szabályai tekintetében a 2001/822/EK tanácsi határozattól való eltérésről
   (az értesítés a C(2005) 2819. számú dokumentummal történt)
   (2005/578/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az Európai Közösség és a tengerentúli országok és területek társulásáról szóló, 2001. november 27-i 2001/822/EK tanácsi határozatra (1) és különösen annak III. melléklete 37. cikkére,
   mivel:

               (1)

               2005. április 27-én Saint-Pierre és Miquelon eltérési kérelmet nyújtott be a 2001/822/EK határozat III. mellékletében megállapított származási szabályoktól hét év időtartamra 250 tonna éves mennyiségű, a Placopecten magellanicus nemhez tartozó friss vagy fagyasztott fésűskagyló-hús Saint-Pierre és Miquelonról történő kivitele tekintetében.

               (2)

               Saint-Pierre és Miquelon egyrészt arra a tényre alapozta eltérési kérelmét, hogy a Miquelon-öbölben késve indult be a fésűskagylók tenyésztése, másrészt pedig arra, hogy a fésűskagylók helyi termelése továbbra is nagyrészt a Kanadából behozatalra kerülő kagylópetéken alapul. A Kanadából behozott kagylópete, illetve egész kagyló és kagylóhús váltja fel ideiglenesen azon fésűskagylókat, amelyekben a helyi feldolgozóipar jelenleg hiányt szenved.

               (3)

               A kért eltérés a 2001/822/EK határozat III. melléklete és különösen annak 37. cikke (1) bekezdése alapján indokolt, főként a Saint-Pierre és Miquelonon meglévő iparág fejlődését illetően. Az eltérés elengedhetetlen a szóban forgó, sokakat foglalkoztató üzem tevékenységének fenntartása szempontjából. Az eltérés nem jár a Közösség vagy bármely tagállam meglévő gazdasági ágazatának súlyos sérelmével, amennyiben a mennyiségek, a felügyelet és az érvényességi időtartam tekintetében bizonyos feltételeket tiszteletben tartanak.

               (4)

               Következésképpen az eltérést meg kell adni a Placopecten magellanicus nemhez tartozó bizonyos mennyiségű, Saint-Pierre és Miquelonon feldolgozott és a Közösségbe behozott fésűskagyló-húsra vonatkozóan.

               (5)

               A Közösségi Vámkódex létrehozásáról szóló 2913/92/EGK tanácsi rendelet végrehajtásáról szóló, 1993. július 2-i 2454/93/EGK bizottsági rendelet (2) szabályokat állapít meg a vámkontingensek kezelésére. Ezeket a szabályokat értelemszerűen alkalmazni kell azon mennyiségek kezelésére, amelyekre a kérdéses eltérést megadták.

               (6)

               Tekintettel arra, hogy a 2001/822/EK határozat 2011. december 31-ével hatályát veszti, megfelelő rendelkezést kell bevezetni annak érdekében, hogy az eltérés hatálya ezt követően is fennmaradjon, amennyiben újabb határozatot fogadnának el a tengerentúli országoknak és területeknek a Közösséggel való társulásáról, vagy ha a 2001/822/EK határozat hatályát meghosszabbítanák.

               (7)

               Az e határozatban előírt intézkedések összhangban vannak a Vámkódex Bizottság véleményével,

         ELFOGADTA EZT A HATÁROZATOT:
   1. cikk
   A 2001/822/EK határozat III. mellékletének rendelkezéseitől eltérően a KN 0307 vtsz. alá tartozó és a mellékletben megnevezett Placopecten magellanicus nemhez tartozó friss vagy fagyasztott fésűskagyló-húst, amelyet Saint-Pierre és Miquelonon dolgoztak fel, Saint-Pierre és Miquelonról származónak kell tekinteni, ahol azokat az e határozatban megszabott feltételek betartásával nem származó kagylópetéből, egész kagylóból és kagylóhúsból állították elő.
   2. cikk
   Az 1. cikkben előirányzott eltérést kell alkalmazni a mellékletben feltüntetett mennyiségekre, amelyeket 2005. augusztus 1. és 2012. július 31. között hoznak be a Közösségbe Saint-Pierre és Miquelonról.
   3. cikk
   A 2454/93/EGK rendeletnek a vámkontingensek kezeléséről szóló 308a., 308b. és 308c. cikke értelemszerűen vonatkozik a mellékletben szereplő mennyiségek kezelésére.
   4. cikk
   1.   Saint-Pierre és Miquelon vámhatóságai megteszik a szükséges lépéseket az 1. cikkben említett termékek kivitelének mennyiségi ellenőrzésére. E célból az e határozattal összhangban általuk kibocsátott minden bizonyítványon szerepelnie kell az arra való utalásnak.
   2.   Saint-Pierre és Miquelon illetékes hatóságai háromhavonta kimutatást küldenek a Bizottságnak arról, hogy milyen mennyiségekre vonatkozóan állítottak ki EUR 1 szállítási bizonyítványokat e határozat alapján, és közlik a bizonyítványok sorszámát.
   5. cikk
   Az e határozat értelmében kiállított EUR.1 szállítási bizonyítványok 7. rovatának az alábbi kifejezések egyikét kell tartalmazni:

               —

               „Derogation – Commission Decision 2005/578/EC”,

               —

               „Dérogation – Décision 2005/578/CE de la Commission”.

         6. cikk
   Ezt a határozatot 2005. augusztus 1-jétől 2011. december 31-ig kell alkalmazni.
   Abban az esetben, ha a 2001/822/EK határozatot 2011. december 31-ét követően felváltó új preferenciális rendszert fogadnak el, a jelen határozatot az új rendszer érvényének lejártáig, de legkésőbb 2012. július 31-ig továbbra is alkalmazni kell.
   7. cikk
   Ennek a határozatnak a tagállamok a címzettjei.

      Kelt Brüsszelben, 2005. július 27-én.

            a Bizottság részéről

         László KOVÁCS

            a Bizottság tagja

      (1)  HL L 314., 2001.11.30., 1. o.

      (2)  HL L 253., 1993.10.11., 1. o. A legutóbb a 883/2005/EK rendelettel (HL L 148., 2005.6.11., 5. o.) módosított rendelet.

      MELLÉKLET
      A Saint-Pierre és Miquelonból importált mennyiség

                  Rendelésszám

                  KN-kód

                  TARIC-alszám

                  Árumegnevezés

                  Időszak

                  Mennyiség
                  (tonna)

                  09.1643

                  0307 21 00
                  0307 29 90

                  20
                  10

                  A Placopecten magellanicus nemhez tartozó fésűskagyló húsa frissen vagy fagyasztva

                  2005.8.1. – 2006.7.31.

                  250

                  2006.8.1. – 2007.7.31.

                  250

                  2007.8.1. – 2008.7.31.

                  250

                  2008.8.1. – 2009.7.31.

                  250

                  2009.8.1. – 2010.7.31.

                  250

                  2010.8.1. – 2011.7.31.

                  250

                  2011.8.1. – 2012.7.31.

                  250


title: 2008/189/EK: A Tanács határozata ( 2008. február 18. ) az Európai Közösség és Grúzia kormánya között a légi szolgáltatások bizonyos kérdéseiről létrejött megállapodás megkötéséről

text:
               5.3.2008

               HU

               Az Európai Unió Hivatalos Lapja

               L 60/23

      A TANÁCS HATÁROZATA

   (2008. február 18.)
   az Európai Közösség és Grúzia kormánya között a légi szolgáltatások bizonyos kérdéseiről létrejött megállapodás megkötéséről
   (2008/189/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 80. cikke (2) bekezdésére, a 300. cikk (2) bekezdése első albekezdésének első mondatával, illetve a 300. cikk (3) bekezdésének első albekezdésével összefüggésben,
   tekintettel a Bizottság javaslatára,
   tekintettel az Európai Parlament véleményére (1),
   mivel:

               (1)

               A Tanács 2003. június 5-i határozatával felhatalmazta a Bizottságot, hogy tárgyalásokat kezdeményezzen harmadik országokkal a meglévő kétoldalú megállapodások egyes rendelkezéseinek egy közösségi megállapodással való felváltásáról.

               (2)

               A Bizottság a Közösség nevében tárgyalásokat folytatott Grúziával egy, a légi szolgáltatások bizonyos kérdéseiről szóló megállapodásról, az említett határozat mellékletében foglalt mechanizmusokkal és irányelvekkel összhangban.

               (3)

               Ezt a megállapodást, annak későbbi időpontban történő megkötésére figyelemmel, a Közösség nevében a 2006/357/EK határozattal aláírták (2).

               (4)

               A megállapodást jóvá kell hagyni,

         A KÖVETKEZŐKÉPPEN HATÁROZOTT:
   1. cikk
   Az Európai Közösség és Grúzia kormánya között a légi szolgáltatások bizonyos kérdéseiről létrejött megállapodás a Közösség nevében jóváhagyásra kerül.
   2. cikk
   A Tanács elnöke felhatalmazást kap, hogy kijelölje a megállapodás 8. cikkének (1) bekezdésében előírt értesítés megtételére jogosult személyt.

      Kelt Brüsszelben, 2008. február 18-án.

            a Tanács részéről

            az elnök

         D. RUPEL

      (1)  2005. szeptember 6-i vélemény (a Hivatalos Lapban még nem tették közzé).

      (2)  HL L 134., 2006.5.20., 23. o.


title: 2012/499/EU: A Tanács határozata ( 2012. június 26. ) az Európai Unió és a Török Köztársaság közötti, a jogellenesen tartózkodó személyek visszafogadásáról szóló megállapodásnak az Európai Unió nevében történő aláírásáról

text:
               8.9.2012

               HU

               Az Európai Unió Hivatalos Lapja

               L 244/4

         A TANÁCS HATÁROZATA
   (2012. június 26.)
   az Európai Unió és a Török Köztársaság közötti, a jogellenesen tartózkodó személyek visszafogadásáról szóló megállapodásnak az Európai Unió nevében történő aláírásáról
   (2012/499/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 79. cikke (3) bekezdésére, összefüggésben annak 218. cikke (5) bekezdésével,
   tekintettel az Európai Bizottság javaslatára,
   mivel:

               (1)

               2002. november 28-án a Tanács felhatalmazta a Bizottságot, hogy kezdjen tárgyalásokat a Török Köztársasággal az Európai Unió és a Török Köztársaság közötti, a jogellenesen tartózkodó személyek visszafogadásáról szóló megállapodásról (a továbbiakban: a megállapodás). A megállapodás 2012. június 21-i parafálásával a tárgyalások sikeresen lezárultak.

               (2)

               Az Európai Unióról szóló szerződéshez és az Európai Unió működéséről szóló szerződéshez csatolt, az Egyesült Királyságnak és Írországnak a szabadságon, a biztonságon és a jog érvényesülésén alapuló térség tekintetében fennálló helyzetéről szóló (21.) jegyzőkönyv 1. és 2. cikkével összhangban, és az említett jegyzőkönyv 4. cikkének sérelme nélkül, az Egyesült Királyság nem vesz részt ennek a határozatnak az elfogadásában, az rá nézve nem kötelező és nem alkalmazandó.

               (3)

               Az Európai Unióról szóló szerződéshez és az Európai Unió működéséről szóló szerződéshez csatolt, az Egyesült Királyságnak és Írországnak a szabadságon, a biztonságon és a jog érvényesülésén alapuló térség tekintetében fennálló helyzetéről szóló (21.) jegyzőkönyv 1. és 2. cikkével összhangban, és az említett jegyzőkönyv 4. cikkének sérelme nélkül, Írország nem vesz részt ennek a határozatnak az elfogadásában, az rá nézve nem kötelező és nem alkalmazandó.

               (4)

               Az Európai Unióról szóló szerződéshez és az Európai Unió működéséről szóló szerződéshez mellékelt, Dánia helyzetéről szóló (22.) jegyzőkönyv 1. és 2. cikkével összhangban Dánia nem vesz részt e határozat elfogadásában, és a határozat rá nézve nem kötelező, illetve nem alkalmazandó.

               (5)

               A megállapodást – feltételezve annak későbbi megkötését – alá kell írni,

         ELFOGADTA EZT A HATÁROZATOT:
   1. cikk
   A Tanács az Európai Unió nevében felhatalmazást ad az Európai Unió és a Török Köztársaság közötti, a jogellenesen tartózkodó személyek visszafogadásáról szóló megállapodás aláírására, feltételezve az említett megállapodás megkötését.
   2. cikk
   A Tanács elnöke felhatalmazást kap, hogy kijelölje a megállapodásnak az Unió nevében történő aláírására jogosult személy(eke)t.
   3. cikk
   Ez a határozat az elfogadásának napján lép hatályba.

      Kelt Luxembourgban, 2012. június 26-án.

            a Tanács részéről

            az elnök

         N. WAMMEN


title: A Tanács határozata (2002. szeptember 23.) az Európai Közösség és az ENSZ Palesztin Menekülteket Segélyező és Munkaközvetítő Hivatala (UNRWA) között a közel-keleti országok menekültjeinek (2002-től 2005-ig) nyújtandó támogatásról szóló egyezményről

text:
Fontos jogi nyilatkozat

|

32002D0817

Hivatalos Lap L 281 , 19/10/2002 o. 0010 - 0011

		A Tanács határozata(2002. szeptember 23.)az Európai Közösség és az ENSZ Palesztin Menekülteket Segélyező és Munkaközvetítő Hivatala (UNRWA) között a közel-keleti országok menekültjeinek (2002-től 2005-ig) nyújtandó támogatásról szóló egyezményről(2002/817/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 181. cikkére, összefüggésben 300. cikke (3) bekezdésének első albekezdésével és 300. cikkének (4) bekezdésével,tekintettel a Bizottság javaslatára [1],tekintettel az Európai Parlament véleményére [2],mivel:(1) Az ENSZ közel-keleti Palesztin Menekülteket Segélyező és Munkaközvetítő Hivatalával (UNRWA) kötött 10. egyezmény [3] hatálya 2001. december 31-én lejárt;(2) A jelenlegi közel-keleti válság további terheket ró az UNRWA-ra;(3) Az UNRWA-nak nyújtott közösségi támogatás fontos eleme a közel-keleti helyzet stabilizálásának, és részét képezi a fejlődő országokban uralkodó szegénység elleni küzdelemnek, következésképpen hozzájárul az érintett lakosság, valamint a fogadó országok fenntartható gazdasági és társadalmi fejlődéséhez;(4) Az UNRWA tevékenységeinek támogatása várhatóan hozzájárul a Közösség célkitűzéseinek eléréséhez;(5) Új egyezményt kell kötni az UNRWA-val annak érdekében, hogy a folytonosságot biztosító átfogó program részeként a Közösség fenntarthassa támogatását;(6) Megfelelő belső eljárást kell kialakítani az egyezmény megfelelő működésének biztosítására. Ezért fel kell hatalmazni a Bizottságot a szükséges módosítások végrehajtására, amennyiben az egyezmény a módosítások egyszerűsített eljárással (levélváltás formájában) történő elfogadását írja elő,A KÖVETKEZŐKÉPPEN HATÁROZOTT:1. cikkAz Európai Közösség és az ENSZ Palesztin Menekülteket Segélyező és Munkaközvetítő Hivatala (UNRWA) között létrejött, a közel-keleti országok menekültjeinek (2002-től 2005-ig) nyújtandó támogatásról szóló egyezményt a Közösség nevében a Tanács jóváhagyja.Az egyezmény szövegét csatolták e határozathoz.2. cikkAz UNRWA-nak nyújtott közösségi élelmiszersegély-program végrehajtására az élelmiszer-segélyezési politikáról, az élelmiszersegélyek kezeléséről és a biztos élelmiszerellátás elősegítésére szolgáló különleges műveletekről szóló, 1996. június 27-i 1292/96/EK tanácsi rendeletben [4] meghatározott eljárás irányadó.3. cikkEgy különbizottsággal folytatott konzultációt követően a Bizottság hagyja jóvá az egyezmény módosításait, ha az egyezmény a módosítások egyszerűsített (levélváltás formájában történő) elfogadásáról rendelkezik.4. cikkA Tanács elnöke felhatalmazást kap az egyezménynek a Közösséget jogilag kötelező aláírására jogosult személyek kijelölésére.Kelt Brüsszelben, 2002. szeptember 23-án.a Tanács részérőlaz elnökM. Fischer Boel[1] HL C 203., 2002.8.27., 142. o.[2] 2002. szeptember 3-i vélemény (a Hivatalos Lapban még nem tették közzé).[3] HL L 261., 1999.10.7., 36. o.[4] HL L 166., 1996.7.5., 1. o. Az 1726/2001/EK rendelettel (HL L 234., 2001.9.1., 10. o.) módosított rendelet.--------------------------------------------------


title: 2010/78/: A Bizottság határozata ( 2010. február 9. ) a költségvetési rendelet végrehajtására vonatkozó részletes szabályok megállapításáról szóló 2342/2002/EK, Euratom bizottsági rendelet 157. cikkének b) pontjában és 158. cikkének (1) bekezdésében említett küszöbértékek felülvizsgálatáról

text:
               10.2.2010

               HU

               Az Európai Unió Hivatalos Lapja

               L 37/73

         A BIZOTTSÁG HATÁROZATA
   (2010. február 9.)
   a költségvetési rendelet végrehajtására vonatkozó részletes szabályok megállapításáról szóló 2342/2002/EK, Euratom bizottsági rendelet 157. cikkének b) pontjában és 158. cikkének (1) bekezdésében említett küszöbértékek felülvizsgálatáról
   (2010/78/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet végrehajtására vonatkozó részletes szabályok megállapításáról szóló, 2002. december 23-i 2342/2002/EK, Euratom bizottsági rendeletre (1) és különösen annak 271. cikkére,
   mivel:

               (1)

               Az 1177/2009/EK bizottsági rendelettel (2) módosultak az építési beruházásra, az árubeszerzésre és a szolgáltatásnyújtásra irányuló közbeszerzési szerződések odaítélési eljárásainak összehangolásáról szóló, 2004. március 31-i 2004/18/EK európai parlamenti és tanácsi irányelvben (3) előírt, a közbeszerzési szerződések odaítélésénél alkalmazandó küszöbértékek.

               (2)

               Következésképpen az egységesség érdekében meg kell állapítani az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet végrehajtására vonatkozó részletes szabályok megállapításáról szóló, 2002. december 23-i 2342/2002/EK, Euratom rendelet 157. cikkének b) pontjában és 158. cikkének (1) bekezdésében felsorolt küszöbértékeket.

               (3)

               Mivel a küszöbértékek 1177/2009/EK rendelet szerinti módosítása 2010. január 1-jétől alkalmazandó, e határozatot szintén 2010. január 1-jétől kell alkalmazni. Következésképpen elő kell írni, hogy e határozat az Európai Unió Hivatalos Lapjában való kihirdetésének napját követő napon lépjen hatályba.

               (4)

               A költségvetési rendelet végrehajtására vonatkozó részletes szabályok megállapításáról szóló 2342/2002/EK, Euratom rendelet 157. cikkének b) pontjában és 158. cikke (1) bekezdésének a) és c) pontjában említett küszöbértékek kiigazításáról szóló, 2004. február 6-i 2004/121/EK bizottsági határozat (4), a költségvetési rendelet végrehajtására vonatkozó részletes szabályok megállapításáról szóló 2342/2002/EK, Euratom rendelet 157. cikkének b) pontjában és 158. cikke (1) bekezdésének a) és c) pontjában említett küszöbértékek felülvizsgálatáról szóló, 2006. február 14-i 2006/103/EK bizottsági határozat (5) és a költségvetési rendelet végrehajtására vonatkozó részletes szabályok megállapításáról szóló 2342/2002/EK, Euratom rendelet 157. cikkének b) pontjában és 158. cikke (1) bekezdésében említett küszöbértékek felülvizsgálatáról szóló, 2008. február 1-jei 2008/102/EK bizottsági határozat (6) ezzel elévültté válik, következésképpen hatályon kívül kell helyezni,

         ELFOGADTA EZT A HATÁROZATOT:
   1. cikk
   A közbeszerzési szerződések odaítélésénél alkalmazott eljárásokra vonatkozó küszöbértékek euróban meghatározott értéke a következő:

               —

               a 157. cikk b) pontja esetében: 4 845 000 EUR,

               —

               a 158. cikk (1) bekezdésének a) pontja esetében: 125 000 EUR,

               —

               a 158. cikk (1) bekezdésének b) pontja esetében: 193 000 EUR,

               —

               a 158. cikk (1) bekezdésének c) pontja esetében: 4 845 000 EUR.

         2. cikk
   A 2004/121/EK, a 2006/103/EK és a 2008/102/EK határozat hatályát veszti.
   3. cikk
   Ez a határozat az Európai Unió Hivatalos Lapjában való kihirdetését követő napon lép hatályba.
   Ezt a határozatot 2010. január 1-jétől kell alkalmazni.

      Kelt Brüsszelben, 2010. február 9-én.

            a Bizottság részéről

            az elnök

         José Manuel BARROSO

      (1)  HL L 357., 2002.12.31., 1. o.

      (2)  HL L 314., 2009.12.1., 64. o.

      (3)  HL L 134., 2004.4.30., 114. o.

      (4)  HL L 36., 2004.2.7., 58. o.

      (5)  HL L 46., 2006.2.16., 52. o.

      (6)  HL L 36., 2008.2.9., 5. o.


title: A Politikai és Biztonsági Bizottság EUPT/1/2006 határozata ( 2006. május 2. ) a jogállamiság területére és más lehetséges területekre irányuló esetleges koszovói EU válságkezelési műveletre tekintettel létrejött uniós tervezőcsoport (EUPT-Koszovó) vezetőjének kinevezéséről

text:
               18.5.2006

               HU

               Az Európai Unió Hivatalos Lapja

               L 130/42

      A POLITIKAI ÉS BIZTONSÁGI BIZOTTSÁG EUPT/1/2006 HATÁROZATA

   (2006. május 2.)
   a jogállamiság területére és más lehetséges területekre irányuló esetleges koszovói EU válságkezelési műveletre tekintettel létrejött uniós tervezőcsoport (EUPT-Koszovó) vezetőjének kinevezéséről
   (2006/353/KKBP)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 25. cikke harmadik albekezdésére,
   tekintettel a jogállamiság területére és más lehetséges területekre irányuló esetleges koszovói EU válságkezelési műveletre tekintettel egy uniós tervezőcsoport (EUPT-Koszovó) létrehozásáról szóló, 2006. április 10-i 2006/304/KKBP tanácsi együttes fellépésre (1), és különösen annak 6. cikkére,
   mivel:

               (1)

               A 2006/304/KKBP együttes fellépés 6. cikkének rendelkezése értelmében a Tanács felhatalmazza a Politikai és Biztonsági Bizottságot, hogy a Szerződés 25. cikkének megfelelően hozza meg a vonatkozó határozatokat, beleértve – a főtitkár/főképviselő javaslata alapján – az uniós tervezőcsoport (EUPT-Koszovó) vezetőjének kinevezését is.

               (2)

               A főtitkár/főképviselő Casper Klynge kinevezését javasolta,

         A KÖVETKEZŐKÉPPEN HATÁROZOTT:
   1. cikk
   Casper Klynge-t nevezik ki a jogállamiság területére és más lehetséges területekre irányuló esetleges koszovói EU válságkezelési műveletre tekintettel létrejött uniós tervezőcsoport (EUPT-Koszovó) vezetőjévé.
   2. cikk
   Ez a határozat elfogadásának napján lép hatályba.

      Ez a határozat 2006. december 31-ig alkalmazandó.
      Kelt Brüsszelben, 2006. május 2-án.

            a Politikai és Biztonsági Bizottság részéről

            az elnök

         F. J. KUGLITSCH

      (1)  HL L 112., 2006.4.26., 19. o.


title: A Tanács határozata (2003. november 24.) a Közép-afrikai Köztársasággal megkezdett konzultáció befejezéséről és a Cotonou-i megállapodás 96. cikke alapján a megfelelő intézkedések elfogadásáról

text:
11/48. kötet         HU                               Az Európai Unió Hivatalos Lapja                                                 115
32003D0837
L 319/13                                         AZ EURÓPAI UNIÓ HIVATALOS LAPJA                                              2003.12.4.
                                                       A TANÁCS HATÁROZATA
                                                            (2003. november 24.)
             a Közép-afrikai Köztársasággal megkezdett konzultáció befejezéséről és a Cotonou-i megállapodás
                                        96. cikke alapján a megfelelő intézkedések elfogadásáról
                                                                (2003/837/EK)
AZ EURÓPAI KÖZÖSSÉGEK BIZOTTSÁGA,                                        (2)    A Cotonou-i Megállapodás 96. cikkével összhangban
                                                                                2003. június 12-én konzultációk folytak az AKCS orszá-
                                                                                gokkal és a Közép-afrikai Köztársasággal, amelyek során a
                                                                                közép-afrikai hatóságok külön kötelezettséget vállaltak az
tekintettel az Európai Közösséget létrehozó szerződésre,                        Európai Unió által azonosított problémák orvoslására, egy
                                                                                három hónapos részletes párbeszéd keretében végrehajtva.
tekintettel a 2002. december 19-én, Cotonou-ban (Benin) aláírt
AKCS-EK Partnerségi Megállapodásra (1) (a továbbiakban:
„Cotonou-i Megállapodás”),                                               (3)    Ezen időszak végén az Európai Unió általánosságban úgy
                                                                                ítéli, hogy az alkotmányos szabályokhoz való visszatérés
                                                                                felé történő átmenet folyamata elkezdődött. Mindazonál-
                                                                                tal jelentős bizonytalanságok maradtak fenn a közép-
tekintettel a Cotonouban, 2000. június 23-án aláírt, egyrészről az              afrikai hatóságok politikai irányelveinek szilárdsága és
afrikai, karibi és csendes-óceáni államok, másrészről az Európai                egyértelműsége, valamint Közép-afrika kormányzata azok
Közösség és tagállamai között létrejött partnerségi megállapodás (2)            végrehajtására irányuló képessége tárgyában.
elfogadásáról szóló, 2002. december 19-i 2003/159/EK tanácsi
határozatra, és különösen annak 3. cikkére,
                                                                         (4)    A Cotonou-i Megállapodás 96. cikke alapján ezért megfe-
tekintettel a tagállamok kormányainak a tanács keretében ülésező                lelő intézkedéseket kell elfogadni,
képviselőinek az AKCS-EK Partnerségi Megállapodás végrehajtá-
sát követően meghozandó intézkedésekről és követendő eljárá-
sokról szóló belső megállapodásra (3), és különösen annak 3. cik-
kére,
tekintettel a Bizottság javaslatára,                                     ELFOGADTA EZT A HATÁROZATOT:
mivel:
                                                                                1. cikk
                                                                         Ezennel lezárásra kerülnek a Közép-afrikai Köztársasággal a
(1)     A Cotonou-i Megállapodás 9. cikkének alapvető elemei,            Cotonou-i Megállapodás alapján folytatott konzultációk.
        nevezetesen az AKCS-EK együttműködés alapját képező
        demokratikus alapelvek és a jogállamiság tisztelete, komoly
        sérelmet szenvedtek a 2003. március 15-i katonai puccs
        során, amelyet az Európai Unió 2003. március 21-i nyilat-                                      2. cikk
        kozatában elítélt.
                                                                         A mellékletben található levéltervezetben foglalt intézkedések
(1) HL L 317., 2000.12.15., 3. o.                                        ezennel elfogadásra kerülnek, mint a Cotonou-i Megállapodás
(2) HL L 65., 2003.3.8., 27. o.                                          96. cikke (2) bekezdésének c) pontja alapján megfelelő
(3) HL L 317., 2000.12.15., 376. o.                                      intézkedések.
 ---pagebreak--- 116        HU                              Az Európai Unió Hivatalos Lapja                        11/48. kötet
                                                         3. cikk
    Ez a határozat az Európai Unió Hivatalos Lapjában történő kihirdetésének napján lép hatályba.
    A határozatot 2005. június 30-ig kell alkalmazni.
    Kelt Brüsszelben, 2003. november 24-én.
                                                                               a Tanács részéről
                                                                                az elnök
                                                                                G. MAGRI
 ---pagebreak--- 11/48. kötet    HU                                    Az Európai Unió Hivatalos Lapja                                              117
                                                                   MELLÉKLET
                     A Közép-afrikai Köztársaság átmeneti nemzetei Kormánya vezetőjének, a miniszterelnöknek
             Uram,
             Az Európai Közösség nagy jelentőséget tulajdonít a Cotonou-i Megállapodás 9. cikke rendelkezéseinek. A
             demokratikus alapelvek és emberi jogok, köztük az alapvető szociális jogok és az AKCS-EK partnerség alapját képező
             jogállamiság tisztelete a megállapodás alapvető elemei, következésképpen kapcsolataink alapja is.
             E szellemben az Európai Unió 2003. március 21-i nyilatkozatában határozottan elítélte a március 15-i katonai
             puccsot.
             Ebben az összefüggésben az Európai Unió Tanácsa 2003. május 22-én elhatározta, hogy a Közép-afrikai Köztársaság
             és az AKCS országok hatóságait konzultációra hívja meg annak érdekében, hogy a helyzetet és az annak orvoslására
             szolgáló eszközöket részleteiben megvizsgálják.
             A konzultációk 2003. június 12-én Brüsszelben zajlottak le. Akkor több alapvető kérdés is felmerült és Ön
             ismertethette a Közép-afrikai Köztársaság hatóságainak álláspontját és a helyzet elemzését. Az Európai Unió
             megelégedéssel nyugtázta, hogy a Közép-afrikai hatóságok külön kötelezettségeket vállaltak, különösen annak
             biztosítására, hogy az alkotmányos szabályokhoz visszatérjenek, politikai többpártrendszert tartsanak fenn és nemzeti
             párbeszédet kezdjenek; a védelmi és biztonsági erőket átszervezzék; javítsák az államháztartási fegyelmet és
             harcoljanak a korrupció ellen azért, hogy a kiadási oldalon a főbb kötelezettségeknek, mindenek előtt a bérek
             rendszeres kifizetésének megfelelően eleget tehessenek.
             Megállapodás született arról is, hogy egy három hónapos részletes párbeszéd fog lezajlani Bangui-ban a különféle
             felmerült kérdésekről és a helyzet ezen időszak végén ismételten áttekintésre kerül.
             Banguiban lezajlott a rendszeres, részletes párbeszéd. Ennek alapjait egy „eredményjelző tábla” és a
             támogatásfelügyeleti bizottság elé benyújtott, havi ellenőrző jelentések képezték. A kötelezettségvállalások
             végrehajtása módszeres értékelésen ment át az Elnökség és a Bizottság képviselői által, az Egyesült Nemzetek
             Fejlesztési Programja képviselőivel és az AKCS nagykövetekkel folytatott együttműködés alapján. Az AKCS-csoport
             tájékozódó küldöttséget is küldött a Közép-afrikai Köztársaságba 2003. augusztus 17-20. között, amelynek
             megállapításait a konzultációt felügyelő bizottság jelentései tartalmazzák.
             A felülvizsgálat kimutatta, hogy egyes kötelezettségvállalások a közé-afrikai hatóságok kezdeményezéseinek
             ösztönzését váltották ki. Különösen megállapításra került, hogy:
             –   10 csoportban folyt nemzeti párbeszéd, 126 ajánlás elfogadásával,
             –   a Nemzeti Átmeneti Kormány (NÁK) szabályosan működik, véleményeit nyilvánosságra hozzák és ajánlásai
                 mindezidáig támogatást élveznek,
             –   a bérek március és augusztus között bizonyos késedelmek ellenére kifizetésre kerültek,
             –   2003. szeptember 11-én a Miniszterek Tanácsa elfogadta az államháztartás javítására vonatkozó cselekvési tervet,
             –   a Kimberley küldöttség Közép-afrikai Köztársaságnak tett ajánlásait alkalmazzák.
             Azonban továbbra is aggodalomra adnak okot a következők:
             –   míg a különböző politikai pártok tevékenysége rendesen folytatódik, az ellenzék helyzetéről még mindig nem
                 számoltak be a NÁK-nak,
             –   a konzultáció kezdetekor kihirdetett választási menetrendet nem fordították le új cselekményekre vagy
                 intézkedésekre,
             –   az emberi jogokkal kapcsolatos helyzet az év első felében romlott, amint azt az ENSZ főtitkára a Biztonsági
                 Tanácsnak 2003. június 20-án tett beszámolójában megállapította. Bár a politikai/katonai válságnak
                 tulajdonítható romlás lassulni látszik, továbbra is fennállnak aggodalomra okot adó tényezők. A sajtó, a Nemzeti
                 Átmeneti Kormány, az Emberi Jogi Főbiztos Hivatala és más források is az emberi jogok megsértésének ismétlődő,
                 különösen a katonai erők vagy „felszabadítók” által végrehajtott eseteiről számolnak be,
             –   a bérek többé-kevésbé időben kerültek kifizetésre az időszak nagyobb részében, ezzel jelentős haladást mutatva.
                 Azonban, hogy e (mostanáig nagyrészt külső hozzájárulásoknak köszönhető) gyakorlat folytatható-e, azon a
                 tényen múlik, hogy az adó- és vámbevételek mértéke kiugróan alacsony.
             –   A pénzügyi szigorral összefüggésben erőfeszítések történtek az államadósság visszafizetésére, az adó- és
                 vámbevételek növelésére, a közszektor vállalkozásainak felügyeletére és a kiadási oldal csökkentésére.
                 2003. szeptember 11-én elfogadásra került az államháztartás javítását célzó terv, de a bevezetés módszerei és
                 ütemezése még kialakításra vár,
 ---pagebreak--- 118     HU                                   Az Európai Unió Hivatalos Lapja                                                  11/48. kötet
    –   Időszakos intézkedések történtek a korrupció visszaszorítására, köztük letartóztatásokra is sor került. Azonban
        ezek nem egy általános cselekvési terv részét képezik, és a korrupció ellenes törvényt sem alkalmazzák
        módszeresen. Míg tovább folyik az előző rendszerért felelős személyek letartóztatása, a korrupt gyakorlat is tartja
        magát.
    –   A fegyveres erők megerősítését szolgáló intézkedésekre (kinevezések, újbóli beiktatások, új egységek létrehozása,
        regionális hadrendbe állítás, képzés, stb.) került sor, Franciaország jelentős segítségével. Azonban kifejezett
        program hiányában az intézkedések mögött meghúzódó szándékok nem egyértelműek. Elvárt egy felülvizsgált
        leszerelési, demobilizációs és reintegrációs politikai nyilatkozat is.
    Általánosan úgy tűnik, hogy megkezdődött az átmenet az alkotmányos szabályokhoz való visszatérésre.
    Mindazonáltal jelentős bizonytalanságok maradtak fenn a hatóságok politikai irányelveinek szilárdsága és
    egyértelműsége, valamint a kormányzat azok végrehajtására irányuló képessége tárgyában.
    A vállalt kötelezettségekre és végrehajtásuk értékelésére tekintettel az Európai Közösség és tagállamai készek a
    Cotonou-i Megállapodás 96. cikkével összhangban lefolytatott konzultációk lezárására. Mivel a 2003. június 20-i
    kötelezettségvállalás alapján még fontos intézkedéseket kell végrehajtani, az Európai Közösség elhatározta az alábbi,
    a Cotonou-i Megállapodás 96. cikke (2) bekezdésének c) pontja alapján megfelelő intézkedések bevezetését:
    Az együttműködés részleges felfüggesztése és az együttműködés más területeinek progresszív folytatása a
    2003. június 12-i kötelezettségvállalás tényleges végrehajtása alapján a közép-afrikai hatóságok erőfeszítései és a
    demokráciába történő átmenet terén elért eredmények támogatása érdekében. Az együttműködés átmeneti
    felfüggesztése a Bouar-Garoua Boulai utakra vonatkozó műveletekre, Bangui útjainak fejlesztésére és a
    makroökonómiai támogatásra vonatkozik. A felfüggesztett együttműködés újbóli megindítását a fenti szempontok
    határozzák meg.
    E megközelítés a következő lehet:
    A. A létező együttműködésre való törekvés
        i.  A konzultációk végén a létező együttműködés továbbra is szociális területre fog összpontosítani, főként az
            egészségügyre és a lakosság közvetlen támogatására. A hatóságok vállalt kötelezettségeik teljesítésére
            intézkedéseikhez időleges támogatást kapnak, különösen a választások előkészítése, a helyes kormányzás, az
            államháztartási fegyelmet javító cselekvési terv elfogadásához az intézményi támogatás és műszaki
            segítségnyújtás kapcsán.
        ii. Amint a kormány egyértelmű politikai nyilatkozatot ad ki a DDR programra (leszerelés, demobilizáció és
            reintegráció) és létrehozza a fegyveres és biztonsági erők átszervezésének átfogó tervét, az Egyesült Nemzetek
            Fejlesztési Programján keresztül a Világbank Multidonor Rehabilitation and Reinsertion Programme (MDRP)
            programja keretében megvizsgálásra kerül a békefenntartó és a konszolidált biztonsági műveletek támogatása.
    B. A felfüggesztett együttműködés újrakezdése
        i.  A makroökonómiai támogatásnak az IMF-el folytatott program keretében történő újrakezdése, amint a
            különböző választások megszervezésének lépéseit és eljárásait megállapító választási terv elfogadásra kerül,
            és az emberei jogok tiszteletben tartása biztosított. E támogatás feltétele, hogy az államháztartás javítására
            irányuló program létrejöjjön. Ezzel összefüggésben a Bizottság és a tagállamok ösztönözni fogja a
            multilaterális adományozókat, hogy mielőbb állítsák helyre kapcsolataikat a közép-afrikai hatóságokkal.
        ii. Az együttműködés teljes körű újraindítása, amint a demokrácia és a jogállamiság helyreállítása megtörténik
            a legkésőbb 2005 őszén megtartandó választásokat követően. Azonban ez a programozás felülvizsgálatát
            igényelheti a követelményekre és az akadályokra figyelemmel. E kérdés megvitatása a közép-afrikai hatóságok
            és a Bizottság között haladéktalanul elkezdődik.
    A közép-afrikai hatóságok által vállalt kötelezettségek nem teljesítése esetén az Európai Közösség fenntartja magának
    a jogot a kilencedik EFA Közép-afrikai Köztársaságnak nyújtott támogatása évi 20 %-os csökkentésére, a konzultációk
    lezárásának évétől kezdődően.
    Az Európai Unió továbbra is szorosan figyelemmel fogja kísérni a helyzetet és az átalakulás folytatását. Őszintén
    reméli, hogy tovább folyik a közép-afrikai hatóságokkal folytatott megerősödött és szoros politikai párbeszéd azzal
    a céllal, hogy végigkísérje a jogállamiság visszatérését valamint a szociális és gazdasági stabilitás elérését a
    Közép-afrikai Köztársaságban.
    Kérem, Miniszterelnök úr, fogadja legmélyebb nagyrabecsülésünk kifejezését.
    Kelt Brüsszelben
                                                                                A Tanács részéről
                                                                                A Bizottság részéről


title: A Tanács 2013/661/KKBP határozata ( 2013. november 15. ) az Iránnal szembeni korlátozó intézkedésekről szóló 2010/413/KKBP határozat módosításáról

text:
               16.11.2013

               HU

               Az Európai Unió Hivatalos Lapja

               L 306/18

         A TANÁCS 2013/661/KKBP HATÁROZATA
   (2013. november 15.)
   az Iránnal szembeni korlátozó intézkedésekről szóló 2010/413/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   tekintettel az Iránnal szembeni korlátozó intézkedésekről és a 2007/140/KKBP közös álláspont hatályon kívül helyezéséről szóló 2010. július 26-i 2010/413/ KKBP tanácsi határozatra (1) és különösen annak 23. cikke (2) bekezdésére,
   mivel:

               (1)

               A Tanács 2010. július 26-án elfogadta az Iránnal szembeni korlátozó intézkedésekről szóló 2010/413/KKBP határozatot.

               (2)

               Az Európai Unió Törvényszéke a T-493/10. (2), T-4/11. és T-5/11. (3), T-12/11. (4), T-13/11. (5), T-24/11. (6), T-42/12. és T-181/12. (7), T-57/12. (8) és T-110/12. (9) sz. ügyben 2013. szeptember 6-án hozott ítéleteiben megsemmisítette a Tanács azon határozatait, melyek értelmében a Persia International Bank plc, az Export Development Bank of Iran, az Iran Insurance Company, a Post Bank Iran, a Bank Refah Kargaran, Naser Bateni, a Good Luck Shipping LLC és az Iranian Offshore Engineering & Construction Co. felkerült a korlátozó intézkedések hatálya alá tartozó személyeknek és szervezeteknek a 2010/413/KKBP határozat II. mellékletében foglalt jegyzékére.

               (3)

               A Persia International Bank plc-t, az Export Development Bank of Irant, az Iran Insurance Companyt, a Post Bank Irant, a Bank Refah Kargarant, Naser Batenit, a Good Luck Shipping LLC-t és az Iranian Offshore Engineering & Construction Co.-t helyénvaló új indokolással újra felvenni a korlátozó intézkedések hatálya alá tartozó személyek és szervezetek jegyzékébe.

               (4)

               Fel kell venni egy új szervezetet a korlátozó intézkedések hatálya alá tartozó személyek és szervezetek jegyzékébe, továbbá módosítani kell az azonosító adatokat a korlátozó intézkedések hatálya alá tartozó egyik szervezet tekintetében.

               (5)

               Az EU Törvényszéke által a T-421/11. (10) sz. ügyben hozott ítéletet követően a Qualitest FZE immár nem szerepel a korlátozó intézkedések hatálya alá tartozó személyeknek és szervezeteknek a 2010/413/KKBP határozat II. mellékletében foglalt jegyzékében.

         ELFOGADTA EZT A HATÁROZATOT:
   1. cikk
   A 2010/413/KKBP határozat II. melléklete az e határozat mellékletében meghatározottak szerint módosul.
   2. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2013. november 15-én.

            a Tanács részéről

            az elnök

         R. ŠADŽIUS

      (1)  HL L 195., 2010.7.27., 39. o.

      (2)  A Törvényszék 2013. szeptember 6-i ítélete a T-493/10. számú ügyben, Persia International Bank plc kontra az Európai Unió Tanácsa.

      (3)  A Törvényszék 2013. szeptember 6-i ítélete a T-4/11. és T-5/11. számú egyesített ügyekben, Export Development Bank of Iran kontra az Európai Unió Tanácsa.

      (4)  A Törvényszék 2013. szeptember 6-i ítélete a T-12/11. számú ügyben, Iran Insurance Company kontra az Európai Unió Tanácsa.

      (5)  A Törvényszék 2013. szeptember 6-i ítélete a T-13/11. számú ügyben, Post Bank Iran kontra az Európai Unió Tanácsa.

      (6)  A Törvényszék 2013. szeptember 6-i ítélete a T-24/11. számú ügyben, Bank Refah Kargaran kontra az Európai Unió Tanácsa.

      (7)  A Törvényszék 2013. szeptember 6-i ítélete a T-42/12. és T-181/12. számú egyesített ügyekben, Naser Bateni kontra az Európai Unió Tanácsa.

      (8)  A Törvényszék 2013. szeptember 6-i ítélete a T-57/12. számú ügyben, Good Luck Shipping LLC kontra az Európai Unió Tanácsa.

      (9)  A Törvényszék 2013. szeptember 6-i ítélete a T-110/12. számú ügyben, Iranian Offshore Engineering & Construction Co. kontra az Európai Unió Tanácsa.

      (10)  A Törvényszék 2012. december 5-i ítélete a T-421/11. számú ügyben, Qualitest FZE kontra Az Európai Unió Tanácsa.

      MELLÉKLET
      I.   A 2010/413/KKBP határozat II. mellékletében szereplő jegyzék az alább felsorolt személlyel és szervezetekkel egészül ki:

      I.   A nukleáris vagy ballisztikus rakétákhoz kapcsolódó tevékenységekben részt vevő személyek és szervezetek, valamint az iráni kormányt támogató szervezetek jegyzéke

      B.   Szervezetek

                  Név

                  Azonosító adatok

                  Indoklás

                  A jegyzékbe vétel időpontja

                  1.

                  Post Bank of Iran (más néven Post Bank Iran, Post Bank)

                              237, Motahari Ave., Teherán, Irán 1587618118

                              Website: www.postbank.ir

                  Az iráni állam többségi tulajdonában levő vállalat, amely pénzügyi támogatást nyújt az iráni kormánynak.

                  2013.11.16.

                  2.

                  Iran Insurance Company (más néven: Bimeh Iran)

                  121 Fatemi Ave., P.O. Box 14155-6363 Teherán, IránP.O. Box 14155-6363, 107 Fatemi Ave., Teherán, Irán

                  Állami tulajdonban lévő vállalat, amely pénzügyi támogatást nyújt az iráni kormánynak.

                  2013.11.16.

                  3.

                  Export Development Bank of Iran (EDBI) (beleértve minden fiókot és leányvállalatot)

                  Export Development Building, 21th floor, Tose’e tower, 15th st, Ahmad Qasir Ave, Teherán – Irán, 15138-35711 a 15th Alley, Bokharest Street, Argentina Square mellett, Teherán, Irán; Tose’e Tower, a 15th St, az Ahmad Qasir Ave. és az Argentine Square sarkán, Teherán, Irán; No. 129, 21 ’s Khaled Eslamboli, No. 1 Building, Teherán, Irán; C.R. No. 86936 (Irán)

                  Állami tulajdonban lévő vállalat, amely pénzügyi támogatást nyújt az iráni kormánynak.

                  2013.11.16.

                  4.

                  Persia International Bank Plc

                  6 Lothbury, London Irányítószám: EC2R 7HH, Egyesült Királyság

                  A Bank Mellat és a Bank Tejarat jegyzékbe vett szervezet tulajdonában álló szervezet.

                  2013.11.16.

                  5.

                  Iranian Offshore Engineering & Construction Co (IOEC)

                  18 Shahid Dehghani Street, Qarani Street, Teherán 19395-5999
                  Vagy: No.52 North Kheradmand Avenue (a 6th Alley sarkán) Teherán, IRÁN
                  Web: http://www.ioec.com/

                  Az energiaágazatban működő fontos vállalat, amely jelentős pénzügyi támogatást nyújt az iráni kormánynak. Ebbéli minőségében pénzügyileg és logisztikailag is támogatja az iráni kormányt.

                  2013.11.16.

                  6.

                  Bank Refah Kargaran
                  (más néven Bank Refah)

                  40, North Shiraz Street, Mollasadra Ave., Vanak Sq., Teherán, 19917 Irán
                  REF AIRTH

                  Pénzügyi támogatást nyújt az iráni kormánynak. Az iráni kormány ellenőrzése alatt álló iráni társadalombiztosítási szervezet 94 %-os tulajdonában álló bank, amely banki szolgáltatásokat nyújt a kormányzati minisztériumoknak.

                  2013.11.16.

            III.   Islamic Republic of Iran Shipping Lines (Iráni Iszlám Köztársaság Tengerhajózási Társasága) (IRISL)

      A.   Személyek

                  Név

                  Azonosító adatok

                  Indoklás

                  A jegyzékbe vétel időpontja

                  1.

                  Naser Bateni

                  Születési idő: 1962.12.16., iráni állampolgár.

                  Naser Bateni az IRISL nevében jár el. 2008-ig az IRISL igazgatója, majd pedig az IRISL Europe GmbH ügyvezetője. A Hanseatic Trade and Trust Shipping GmbH (HTTS) ügyvezetője, amely általános ügynökként alapvető szolgáltatásokat nyújt a Safiran Payam Darya Shipping Lines (SAPID) és a Hafize Darya Shipping Lines (HDS Lines) jegyzékbe vett szervezetnek.

                  2013.11.16.

            B.   Szervezetek

                  Név

                  Azonosító adatok

                  Indoklás

                  A jegyzékbe vétel időpontja

                  1.

                  Good Luck Shipping Company LLC
                  (más néven Good Luck Shipping Company)

                  P.O. BOX 5562, Dubai; vagy P.O. Box 8486, Dubai, Egyesült Arab Emírségek

                  A Good Luck Shipping Company LLC mint a Hafize Darya Shipping Lines-nak (HDS Lines) az Egyesült Arab Emírségekben működő ügynöke alapvető szolgáltatásokat nyújt a HDS Linesnak, amely az IRISL nevében eljáró, jegyzékbe vett szervezet.

                  2013.11.16.

                  2.

                  Hanseatic Trade Trust & Shipping (HTTS) GmbH

                  Postacím: Schottweg 7, 22087 Hamburg, Germany
                  Alternatív cím: Opp 7th Alley, Zarafshan St, Eivanak St, Qods Township

                  A Hanseatic Trade and Trust Shipping GmbH (HTTS) a Safiran Payam Darya Shipping Lines (SAPID) és a Hafize Darya Shipping Lines (HDS Lines) európai képviselőjeként alapvető fontosságú szolgáltatásokat biztosít az IRISL nevében eljáró szervezetként jegyzékbe vett ezen két vállalat számára.

                  2013.11.16.

            II.   Az alábbi szervezetre vonatkozó, a 2010/413/KKBP határozat II. mellékletében szereplő bejegyzés helyébe a következő bejegyzés lép:

      B.   Szervezetek

                  Név

                  Azonosító adatok

                  Indoklás

                  A jegyzékbe vétel időpontja

                  1.

                  Onerbank ZAO (más néven: Onerbank ZAT, Eftekhar Bank, Honor Bank, Honorbank, North European Bank)

                  Ulitsa Klary Tsetkin 51- 1, 220004, Minszk, Belarusz

                  Belaruszi székhelyű bank, amelynek tulajdonosa a Bank Refah Kargaran, a Bank Saderat és a Bank Toseeh Saderat Iran.

                  2011.5.23.